গের্ড মুলার শিরোপা
গের্ড মুলার শিরোপা (ফরাসি: Trophée Gerd Müller; যা ফরাসি ভাষায় ত্রফি গের্ড মুলার নামে পরিচিত এবং পূর্বে স্ট্রাইকার অব দ্য ইয়ার অথবা সেরা আক্রমণভাগের খেলোয়াড় পুরস্কার হিসেবে পরিচিত ছিল) হলো একটি ফুটবল পুরস্কার, যা প্রতি বছর ফ্রান্স ফুটবল দ্বারা পূর্ববর্তী মৌসুমে সর্বোচ্চ গোল করা ফুটবলারকে প্রদান করা হয়। এটি ২০২১ সালে প্রতিষ্ঠিত হয়েছে, উক্ত সংস্করণে শুধুমাত্র ২০২১ সালের গোল গণনা করা হয়েছিল, যেখানে দ্বিতীয় সংস্করণ হতে একটি মৌসুম জুড়ে করা গোলের পরিমাণের উপর ভিত্তি করে পুরস্কারটি প্রদান করা হচ্ছে। ২০২১–২২ মৌসুমে, এই পুরস্কারটি জার্মান আক্রমণভাগের খেলোয়াড় গের্ড মুলারের নামে নামকরণ করা হয়েছে, যিনি ২০২১ সালের আগস্ট মাসে মৃত্যুবরণ করেছেন। এই পুরস্কারের প্রথম বিজয়ী হচ্ছেন পোলীয় আক্রমণভাগের খেলোয়াড় রবের্ত লেভানদোভস্কি, যিনি ২০২১ সালে সর্বমোট ৫৪ ম্যাচে ৬৪টি গোল করেছিলেন। অতঃপর ২০২২ সালে তিনি দ্বিতীয়বারের মতো পুরস্কারটি জয়লাভ করেছেন, ২০২১–২২ মৌসুমে তিনি ৫৭ গোল করে সর্বোচ্চ গোলদাতা হয়েছিলেন।